«Երեք որբերի» թիկունքում, պատին ծաղկավոր վարագույր է կախված: Կենտրոնում նստած է Մարինոսը: Աջում կանգնած է քույրը` Ալմաստը, ձախում ազգականուհին է: Երեքն էլ լուրջ են ու տխուր: Մարինոսը որ` խռոված երեխայի հայացք ունի, ուր որ է արցունքները կթափվեն: Մի կողմից Ալմաստն է իր գեղեցիկ ձեռքը դրել քրոջ ուսին, մյուս կողմից` ազգականուհին: Հագուստներն անգլիացիներն են տվել. փեշերը հասնում են մինչև հատակ, երևում են միանման, կոպիտ, քուղերով կապված կոշիկները: Ալմաստի զգեստը`կապույտ, նուրբ բրդյա կտորից էր կարված: